Mot slutten av 1941 flyktet Dale til Sverige, og kom seg derfra videre til Storbritannia i april 1942. Han begynte som avdelingslege med løytnants grad ved den norske brigaden i Skottland, og ble allerede i oktober samme år sjef for sykehuset med kapteins grad. I mai 1944 ble han beordret som brigadelege og i oktober samme år distriktskommando-lege i de frigjorte områdene i Nord-Norge, en stilling han hadde, med majors grad fra september 1945, til februar 1946.